cyanic-selkie/wikianc huggingface dataset:
לב ברג
חייו
במהלך חייו פרסם עבודות רבות בתחומים גאוגרפיה, ביולוגיה ותורת האבולוציה. בשנת 1922 פרסם ספר על תורת האבולוציה ((Berg, L. S. Nomogenes ili evolutsia na osnove zakonomernostey. Trudy geograficheskogo instituta. T. 1. Petersburg: Gos. Izd 1922). שהייתה במחלוקת מספר שנים ובסוף הוזנחה.
נפטר בשנת 1950 בלנינגרד.
עצמות המסרק (כף רגל)
עצמות המסרק נקראות גם עַצְמוֹת מְתוֹךְ הָרֶגֶל, עַצְמוֹת הַמָּתוֹךְ (TA: Ossa metatarsi; Ossa metatarsalia) ובאנגלית: metatarsal bones או metatarsus הן חמש עצמות המסווגות כעצמות ארוכות. ממוקמות בין עצמות שורש הרגל לגלילים (עצמות אצבעות כף הרגל), ויחד איתם הן מרכיבות את שלד כף הרגל.
כל אחת מחמש עצמות המסרק מופרקת בצידה המרוחק עם אחת האצבעות. שמה של כל עצם ניתן לה לפי האצבע אליה היא מופרקת - עצם המסרק הראשונה מופרקת עם האצבע הראשונה (הבוהן הגדולה), עצם המסרק השנייה מופרקת עם האצבע השנייה וכך הלאה לכיוון צידי כף הרגל.
מבנה אנטומי
המבנה האופייני של עצמות המסרק כולל גוף (Corpus ossis metatarsi) ארוך ושני קצוות: בסיס (Basis ossis metatarsi) - הקצה המקורב של העצם, בנוי בצורת טריז ומופרק עם עצמות שורש הרגל ועם עצמות המסרק הסמוכות לו, וראש (Caput ossis metatarsi) - הקצה המרוחק של העצם, מעוגל ומופרק עם הגליל המקורב של האצבע המשויכת לו.
למספר עצמות מאפיינים מיוחדים:
The Best (אלבום של אריאנה גרנדה)
The Best (בעברית: הכי טוב) הוא אלבום הלהיטים הראשון של הזמרת-יוצרת האמריקאית אריאנה גרנדה. אלבום האוסף יצא לאור ב-27 בספטמבר 2017, תחת חסותה של חברת התקליטים יוניברסל מיוזיק יפן. נכון לתאריך ההוצאה, אלבום הלהיטים יצא ביפן בלבד.
Poker Face
Poker Face (בעברית: פני פוקר) הוא שיר של הזמרת האמריקאית ליידי גאגא מאלבום הבכורה שלה באולפן, The Fame (2008). הוא יצא ב-26 בספטמבר 2008, כסינגל השני של האלבום. "Poker Face" הוא שיר סינת'פופ במפתח של די מינור, בעקבות הסינגל הקודם שלה "Just Dance", אך עם גוון מוזיקלי כהה יותר. הרעיון המרכזי שעומד מאחורי השיר הוא דו מיניות (ביסקסואליות) והיה מחווה של גאגא לחברי הרוקנרול שלה. מילות השיר כוללות רמיזות מיניות שונות.
"Poker Face" זכה לשבחים על ידי רוב המבקרים, ששיבחו את הוו והפזמון הרובוטי של השיר. השיר זכה להצלחה עולמית, והגיע לראשי המצעדים במעל ל-25 מדינות כולל ארצות הברית, הממלכה המאוחדת, אוסטרליה, ניו זילנד, קנדה ומדינות רבות באירופה. "Poker Face" הוא הסינגל הנמכר ביותר לשנת 2009 ברחבי העולם, עם מכירות של מעל 9.5 מיליון באותה שנה. זהו אחד הסינגלים הנמכרים ביותר בכל הזמנים, לאחר שנמכר ביותר מ-20 מיליון עותקים והוכתר כסינגל יהלום בארצות הברית. הקליפ הנלווה לשיר מציג את גאגא שרה אותו בתלבושות שונות ומשחקת פוקר חשפנות בוילה.
גאגא ביצעה את השיר בעונה השמינית של תוכנית הטלוויזיה "אמריקן איידול", בנוסף למספר הופעות טלוויזיה אחרות, בהן טקס פרסי הגראמי ה-52 ובכל סבבי ההופעות הרשמיים שלה משנת 2009 ובמהלך תוכנית המחצית של מופע הסופרבול LI בשנת 2017. "Poker Face" היה מועמד לשיר השנה וגם לתקליט השנה בטקס פרסי הגראמי ה-52, וזכה בפרס הגראמי להקלטת הדאנס הטובה ביותר. השיר זכה לגרסאות כיסוי רבות מאמנים ושחקנים שונים בהם קייטי פרי, קלי קלארקסון, כריסטופר ווקן, קניה וסט, לאה מישל ואידינה מנזל.
רקע וכתיבה
השיר נכתב רק על ידי גאגא ורדוואן והופק גם על ידי רדוואן. גאגא סיפרה על השיר כי הוא נכתב כשיר פופ שמטרתו מסר ל-"חברי הרוק אנד רול שלה". היא סיפרה שהוא מדבר על מין והימורים. בריאיון עם "UK's Daily Star", אמרה כי, "השיר מדבר על דברים שונים רבים. אני מהמרת אך אני גם יוצאת עם הרבה גברים שיכורים שמהמרים ואוהבים מין, לכן החלטתי לכתוב שיר שגם חבריי יאהבו". בריאיון למגזין רולינג סטון, כשנשאלה על משמעות השורה" "עם מאפין שלי", הסבירה גאגא כי זאת באמת מטפורה על איבר מינה,"'ברור, זה פני הפוקר של איבר המין שלי, לקחתי את השורה הזאת משיר אחר שכתבתי אבל לא שחררתי, שנקרא 'נשיקות אוכמניות'. זה היה על בחורה ששרה לחבר שלה על איך שהיא רוצה שימזמז אותה, ואז השתמשתי בשורה הזאת'. [גאגא שרה] 'נשיקות אוכמניות, איש המאפין מתגעגע לנשיקות'."ב-11 באפריל 2009, במהלך אחד המופעים שלה בסבב הבכורה שלה בשנת 2009, "The Fame Ball Tour" בקליפורניה, הסבירה גאגא לקהל את המשמעות האמיתית מאחורי המונח "פני פוקר" המשמש את השיר. היא הציעה שהשיר יעסוק בניסיון האישי שלה בביסקסואליות. "הרעיון מאחורי השיר הוא להיות עם גבר אבל לפנטז על אישה, ולכן האיש בשיר צריך לקרוא את "פני הפוקר" שלה כדי להבין מה עובר על דעתה".
ביקורת
עם שחרורו, "Poker Face" זכה לשבחים בקרב המבקרים. פרייה אלן ממגזין טיימס, בביקורתה על האלבום, אמרה כי השיר "היה אחד הרגעים המשובחים ביותר של האלבום עם לחי משחק האהבה כקלף". תחנת הרדיו BBC Music בסקירתה עבור הסינגל כינתה אותו כ-"מבטא את תשוקתה המוחלטת של סלבריטאים להון". ביל לאמב מהאתר About.com אמר כי "Poker Face" עובד היטב ברדיו הפופ, אך בשינויים מעורבים קלים הוא יהיה גם בבית באותה מידה באווירת מסיבות חשוכה, מיוזעת ובלילה מאוחרת. הוא רענן את עולם הפופ בארצות הברית ובבריטניה באחת התקופות הכי איטיות בשנה. "Poker Face" שומר על המום של המנועים כאשר כולם מחכים לצעד הבא קדימה מליידי גאגא". כריס ויליאמס ממגזין הבילבורד גם נתן ביקורת חיובית על השיר באומרו, "שוב, הם רבים, עם סינתיסייזרים בהשראת שנות ה-80, פסוקים רובוטיים ומקהלה שממכרת עוד יותר מהסינגל הקודם ("Just Dance") ... עם חזון אמנותי ממוקד, סוואגר בסגנון הראיונות שלה ומעל הכל, אוסף נהדר של נאגטס פופ מגוונים, גאגא משחקת עם הקלפים שלה נכון ו-"Poker Face" הוא עוד אס ברור שלה".
מבקר המויקה סאל סינקמאני ממגזין Slant, הכליל את "Poker Face" בין השירים שעובדים בצורה הטובה ביותר באלבום The Fame, לצד שירים נוספים מתוכו בהם, "Starstruck","Paper Gangsta" ו-"Summerboy". מתיו צ'יזלינג מאתר הביקורות, Allmusic כינה את השיר כ-"מדבק" ויחד עם השיר מהאלבום הנושא את שמו "The Fame", החמיא להם על ש-"הצעירו את האווירה באלבום למחציתו השנייה". אנדי דאונינג מהעיתון שיקגו טריביון כינה את השיר כ-"צהוב" תוך כדי סקירתו של הסבב, "The Fame Ball Tour". אוון סוודי מהאתר PopMatters.com הרגיש שהשיר, "יחד עם "Paparazzi", משכפלים הרבה מאותה טריטוריה נוצצת שהסינגל הקודם "Just Dance" כיסה, אך אף פעם לא מורגש שגאגא חוזרת על עצמה בכוונה. בביקורתו של מגזין הרולינג סטון על הסבב, "The Fame Ball Tour" השווה את גרסתו הבלוזית האקוסטית החיה של השיר "למוזיקה של הזמרת איימי ווינהאוס. אריקה הופרט מהעיתון New Times Broward-Palm Beach כינתה את השיר כ-"אירופופ הטראסטי". השיר היה מועמד לפרסי הגראמי בקטגוריות שיר השנה, תקליט השנה והקלטת הדאנס הטובה ביותר, ובסופו של דבר זכה. באחרון שבהם. הרולינג סטון דירג אותו במקום ה-96 ברשימת 100 השירים הטובים ביותר בעשור שנות ה-2000. באוקטובר 2011, המגזין NME הציב אותו במקום ה-103 ברשימת "150 השירים הטובים ביותר של 15 השנים האחרונות".
מסחר
בארצות הברית השיר הופיע לראשונה במקום ה-92 במצעד הבילבורד הוט 100 ועלה למקום השישי בשבוע לאחר מכן ב-7 במאי 2009. שבוע לאחר מכן עלה עוד שלושה מקומות ונשאר במקום ה-3 במצעד למשך 2 שבועות רצופים. ב-11 באפריל 2009 השיר הגיע לפסגת המצעד. "Poker Face" הפך לשיר השני של גאגא במקום הראשון במצעד ובכך הפכה לאמן החדש אשר הכניס את שני השירים הראשונים בקריירה שלו למקום הראשון במצעד מאז כריסטינה אגילרה עם השירים, "Genie in a Bottle" ו-"What a Girl Wants" בשנים 1999-2000. השיר נשאר במצעד כ-40 שבועות והגיע לפסגת 2 מצעדים נוספים של בילבורד, "מצעד שירי המועדונים", ומצעד "השמעת שירי המועדונים ברדיו". השיר הפך לראשון מאז Sorry של מדונה בשנת 2006 שהצליח להיכנס לפסגת שלושת מצעדי המועדונים בבילבורד כולל מצעד "שירי המועדונים הנמכרים". השיר הוכתר כתואר יהלום על ידי איגוד תעשיית ההקלטות האמריקאי, RIAA לאחר שמכר מעל 10 מיליון עותקים בארצות הברית, שמתוכם כ-7.3 מיליון הם הורדות דיגיטליות ובכך גאגא הפכה לאמן היחיד בהיסטוריה אשר מחזיק בשני סינגלים עם מעל ל-7 מיליון הורדות דיגיטליות, לאחר שירה הראשון, "Just Dance". הסינגל הוא השיר עם הכי הרבה הורדות דיגיטליות בארצות הברית עד היום.
בקנדה השיר הופיע במקום ה-91 לראשונה במצעד הרשמי, קנדה הוט 100. ב-13 בדצמבר 2008 עלה השיר לפסגת המצעד ושהה כ-9 שבועות במקום הראשון. השיר הוכתר כפלטינה שמונה פעמיים על ידי איגוד תעשיית ההקלטות של קנדה לאחר שמכר מעל 320,000 עותקים. באוסטרליה נכנס השיר למקום ה-26 במצעד ובשבועו ה-7 הגיע לפסגה. השיר מכר באוסטרליה כ-420,000 עותקים ובכך הגיע למעמד פלטינה 6 פעמיים על ידי איגוד תעשיית ההקלטות האוסטרלי. השיר החזיק בשיא השיר ששהה הכי הרבה שבועות במצעד שכללו כ-106 שבועות עד לשנת 2015 שנשבר על ידי השיר "Riptide" של ואנגס ג'וי. בניו זילנד הגיע לראשונה למקום ה-11 במצעד הרשמי ובשבועו השישי עלה לפסגת המצעד ושהה כ-10 שבועות רצופים במקום הראשון. לאחר ששהה כ-27 שבועות במצעד השיר הגיע לתואר פלטינה כפולה לפי איגוד תעשיית ההקלטות של ניו זילנד לאחר שמכר מעל 30,000 עותקים.
בבריטניה "Poker Face" הופיע לראשונה במצעד הרשמי במקום השלושים ובשבועו השישי עלה לפסגה ובכך היה לסינגל השני של גאגא במקום הראשון. השיר הפך לנמכר ביותר בהורדות דיגיטליות בהיסטוריה של בריטניה אך השיא נשבר על ידי השיר "I Gotta Feeling" ביוני 2010. למרות זאת השיר הוכתר כשיר הנמכר ביותר במדינה לשנת 2009 וזכה בפרס "תקליט השנה". נכון לחודש ינואר 2017 השיר מכר כ-1.8 מיליון עותקים במדינה והוכתר כתואר פלטינה כפולה וקיבל כ-8.2 מיליון הזרמות. באיטליה הופיע לראשונה במיקום ה-19 ובשיאו עלה למקום השני, בנוסף לכך שמכר מעל 60,000 עותקים. השיר גם כבש את המצעד הרשמי של אירופה, אירופה הוט 100 ואת המצעדם של, אוסטריה, צרפת, בלגיה, דנמרק, גרמניה, אירלנד, פינלנד, הולנד, נורווגיה, פולין, שוודיה, ושווייץ. בגרמניה "Poker Face" הפך לשיר הדיגיטלי המצליח ביותר בכול הזמנים ולראשון שמכר מעל 500,000 הורדות. במצעד אירופה הוט 100 השיר שהה 16 שבועות לא רצופים. השיר הספיק למכור מעל ל-9.8 מיליון עותקים רק בשנת 2009, ועד היום כ-20 מיליון ונכלל ברשימת הסינגלים הנמכרים בכול הזמנים.
וידאו קליפ
בתחילת הקליפ יוצאת גאגא מבריכה ומתיישבת בין שני כלבים דלמטים, ועומדת ברקע של מנורה כחולה זוהרת, שרה ומניעה את ידיה ומתהלכת ליד וילה. בין הסצנות היא משתזפת על כיסא ליד בריכה. בפזמון היא רוקדת עם רקדנים כאשר היא לבושה בבגד גוף כחול חושפני, בהמשך הקליפ היא נכנסת לחדר בו היא משחקת פוקר עם מספר גברים ואז מתיישבת ביחד עם שלל אנשים על ספה כאשר הם נושקים זה לזה ועושים תנועות מיניות עם משקאות וורודים על השולחן.
הקליפ הוצג בהקרנת בכורה ב-MTV בריטניה ב-17 פברואר. בחלק מהגרסאות של השיר, המילים "מאפין" (המונח סלנג עבור איבר המין של האישה), והמילים "רולטה רוסית" ו"רובה" שמרמז על איבר המין של הזכר הוצאו בזמן ההצגה. ב-21 ביוני 2009 הקליפ זכה בפרס "הקליפ הבין לאומי הטוב ביותר" בטקס פרסי ה-"MuchMusic Video Awards" לאותה שנה וקיבל כ-4 מועמדויות לפרס ה-VMA בקטגוריות "קליפ השנה", "הקליפ הנשי הטוב ביותר", "קליפ הפופ הטוב ביותר", ואת גאגא בתור, "האמן החדש הטוב ביותר". בהם ניצח רק בקטגוריה האחרונה והפרס הועבר לגאגא על ידי הראפר האמריקאי אמינם. ביוני 2010 קיימה גאגא מכירה פומבית לאחת השרשראות שנלבשו בקליפ, שנוצרה על ידי בריאן ליכטנברג. כל ההכנסות מהמכירה הועברו לקרן הצדקה "Lupus Foundation of America".
הופעות קידום
"Poker Face" בוצע על ידי גאגא במספר מופעים בהם, "AOL Sessions", "Cherrytree House of Interscope Records", ו-"MTV sessions". את השיר ביצעה גאגא הן בגרסת המקור והן בגרסת הפסנתר האקוסטית בסבב ההופעות הראשון שלה "The Fame Ball Tour". היא ביצעה את גרסת הפסנתר לבושה בשמלה עשויה בועות שקופות מפלסטיק וניגנה בפסנתר זכוכית עם ציורי הסטילס שלה עם בובה זוהרת ניצבת מול הבמה. גאגא טענה כי הפסנתר המלא בועות נוצר במיוחד כדי להתאים לשמלתה. הגרסה בפועל בוצעה על ידי גאגא כשיר הסיום של ההדרן, אחרי השיר "Boys, Boys, Boys". היא התחילה את ההופעה באומרה כי "יש האומרים שליידי גאגא היא שקר, והם צודקים. אני שקר, וכל יום אני הורגת אותו כדי להפוך אותו לאמיתי". היא לבשה בגד גוף מחוך עירום מעוטר בגבישים וגלידה וכובע אדמירל במהלך ההופעה. הכובע, כמו גם הכפפות ללא אצבעות, עוטרה עליהם המילה גאגא.
ב-1 באפריל 2009 הוצגה בשידור חי הגרסה האקוסטית של "Poker Face" באמריקן איידול של רשת פוקס. ההופעה התחילה בגאגא שישבה ליד פסנתר פרספקס מלא בבועות שנטף באור ורוד. היא החלה לשיר את הפסוק השני של בסגנון בט מידלר בליווי נגן כינור כשהיא לבושה בכריות כתפיים אלומיניום מבריקה ופאה בלונדינית מולבנת מפלטינה. לאחר הפזמון הראשון, הקצב גבר כאשר ההקדמה המקורית לשיר החלה. גאגא קמה ממקומה והמשיכה לבצע את השיר באמצע הבמה. היא לבשה בגד גוף כסוף עם כוכב ענק על כתפה וציציות. ההופעה הסתיימה בכך שגאגא בהתה לעבר הקהל תוך שהיא חושפת רוכסן פתוח וטלא על עינה השמאלית. ההופעה תוארה כ-"אומנות פרפורמנס חייזרית-דיסקו". קורטני הארדינג ממגזין הבילבורד כתבה כי, "זה היה רגע הטלוויזיה המכתיר של גאגא... הוא הראה לאמריקה התיכונה שהיא כוכבת פופ בתום לב".
את הגרסה האקוסטית של השיר ביצעה גאגא בתחנת הרדיו, "BBC Live & In-Session" ב-19 באפריל 2009. היא גם ביצעה אותו בבריטניה בתוכנית "פול או'גרדי" בה תחילה ניגנה גרסה אקוסטית לפני שהמשיכה לגרסה הרגילה, וגרסת רוק בתוכנית "The Paul O'Grady Show". ב-12 במאי 2009 ביצעה את "Poker Face" בתוכניתה של אלן דג'נרס כשהיא לבושה על ראשה גירוסקופ, שתוכנן על ידי מעצב כובעי התיאטרון נסיר מאזאר וניגנה בפסנתר בעמידה על שרפרף. גאגא התייחסה לגירוסקופ כ-"מחסום הגאגא שלה". גרסה מחודשת של "Poker Face" ו-"LoveGame" הוצגה על ידי גאגא בטקס פרסי הווידאו של "MuchMusic", במהלך מופע רחוב. הופעה זו, שכללה את גאגא שנלכדת במכונית רכבת תחתית מזויפת המוקפת בשוטרים מזויפים, הוגשה כמחווה לעיר ניו יורק. קטעי השיר בוצעו על ידי גאגא בעונה השלושים וחמישה של התוכנית הקומית האמריקאית סאטרדיי נייט לייב, כשהיא לבושה במתווה ענק של מספר טבעות קונצנטריות מתכתיות שהסתובבו סביבה. בספטמבר 2009 הופיעה גאגא בתוכנית הטלוויזיה הצרפתית "Taratata", שם הוסיפה פסוק מאולתר בצרפתית בעת ביצועו של "Poker Face".
השיר היה חלק מרשימת השירים המבוצעים של סיבוב ההופעות השני של גאגא, "The Monster Ball Tour" בחלקו הראשון. את גרסת הפסנתר שלו ניגנה גאגא תוך כדי איזון על שרפרף הפסנתר והחזקת רגל אחת באוויר. הראפר קיד קאדי הצטרף אליה אז לביצוע שירו "Make Her Say" המכיל דוגמה של "Poker Face". הגרסה המקורית של השיר בוצעה בקטע האחרון של הסבב במהלך ההופעה. גאגא לבשה שמלה עשויה אקדחים ובמהלך ההופעה הרימה את ידיה באוויר. בחלקו השני של סבב ההופעות בין השנים 2010–2011, גאגא רקדה סביב הבמה תוך כדי שהיא מצליפה בשרשרת. "Poker Face" בוצע גם בטקס פרסי הגראמי השנתי ה-52, שם פתחה גאגא את המופע עם השיר בעמידה על עמדה גבוה ממנה קפצה באוויר. באמצע ההופעה, היא הועברה ל-"מאגר הזבל" של תפאורת הבמה שלה "Fame Factory", לפני שהתייצבה ליד פסנתר, מול אלטון ג'ון וביצעה מופע משותף יחד איתו. במאי 2011 ביצעה גאגא את השיר במהלך הפסטיבל "BBC Radio 1's Big Weekend" בקומבריה. השיר נכלל ברשימת הקבוצות של סיבוב ההופעות השלישי שלה Born This Way Ball" (2012–2013)", שם הופיעה עם גרסה שונה של שמלת הבשר הידועה לשמצה שלה. גאגא ורקדניותיה הכניסו את עצמן למטחנות בשר עצומות במהלך ההופעה. במהלך סבב ההופעות הקבוע שלה בשנת 2014, "Lady Gaga Live at Roseland Ballroom" היא בחרה לבצע את השיר בניגון פסנתר בלבד. באותה שנה, בסיבוב ההופעות הרביעי שלה, "Artrave: The Artpop Ball", גאגא ביצעה את השיר בשילוב יחד עם השירים "Just Dance" ו-"Telephone" כשהיא לבושה בשמלה ועקבים לבנים ופאה. באוקטובר 2016 הופיעה גאגא בתוכנית הקריוקי "The Late Late Show" עם ג'יימס קורדן, שם "Poker Face" היה אחד השירים שגאגא שרה ברכב. ב-5 בפברואר 2017, גאגא ביצעה את השיר במהלך מופע המחצית של הסופרבול LI לאחר שירדה מראש תקרת הבניין, החלה לשיר את "Poker Face" על עמוד גבוה, לפני שהמשיכה באקרובטיקה אווירית וביצעה את השיר כשהיא תלויה על חבל באוויר. מאוחר יותר הופיעה בפסטיבל "Coachella Valley Music and Arts", שם גאגא ביצעה אותו בהדרן לצד "Bad Romance". השיר היה גם חלק מרשימת ההשמעה של סיבוב ההופעות השישי שלה "Joanne World Tour" בשנים (2017–2018), שם לבשה בגד גוף לבוש בצבע שחור עם תכשיטים להופעה. השיר נכלל בסבב ההופעות הקבוע שלה בלאס וגאס "Lady Gaga Enigma" בשנים (2018–2020) שכלל 2 סוגים שונים של המופע. במהלך המופע הראשון (אנגימה), גאגא מבצע את השיר כתחילת המופע כשיר השני ואילו בחלקו השני (ג'אז ופסנתר) השיר מבוצע בגרסת פסנתר.
גרסאות כיסוי
בשנת 2009 יצא סינגל של הראפר קיד קאדי בהשתתפות קניה וסט וקומון בשם "Make Her Say", הוא מכיל מדגם ווקאלי של הגרסה האקוסטית של "Poker Face" מהמיני-אלבום של גאגא, The Cherrytree Sessions. השחקן כריסטופר ווקן ביצע מיצג גרסת כיסוי מיוחד של "Poker Face" בערוץ של רשת BBC1 עם ג'ונתן ריס מאיירס לרגל חג ליל כל הקדושים לשנת 2009. השיר הוצג גם בפרק של סדרת סאות' פארק שכותרתו "Whores Whores", אותו שרה דמות הסדרה אריק קרטמן. ב־16 במרץ 2010, גרסת סאות'פארק ל-"Poker Poker" החלה להיות זמינה כשיר להורדה למשחק הווידאו "Rock Band", באותו יום יצאה חבילת שירים של ליידי גאגא ובה השיר המקורי.
לאה מישל ואידינה מנזל, בדמותן של רייצ'ל ברי ושלבי קורקורן בהתאמה, ביצעו גרסת כיסוי אקוסטית של "Poker Face" בפרק "תיאטרליות" של הסדרה Glee. גרסתם הופיעה מאוחר יותר במקום ה-100 במצעד הבילבורד הוט 100 ועלתה למקום ה-20 בשיאה בשבועה השני במצעד. הגרסה הפכה לאחת ההקלטות הפופולריות ביותר של התוכנית, לאחר שמכרה כ-410,000 הורדות דיגיטליות בארצות הברית, והוא נותר השיר העשירי הנמכר ביותר בתולדות התוכנית. הזמר וירד אל ינקוביק כלל את פזמון השיר בשיר הפולקה המעורב שלו מתוך אלבומו Alpocalypse משנת 2011. במהלך פרק גמר העונה של משפחת סימפסון בשנת 2012 בשם, "ליסה הולכת גאגא", הומרוס סימפסון ביצעה גרסת פרודיה שכותרתה "Homer Face".
ההרכב הפרודי "תירס סקסואל" העלה בשנת 2010 לערוץ היוטיוב שלו, גרסת כיסוי הומוריסטית בשם "ליידי געגע", פרפרזה על שמה של הזמרת. גרסת כיסוי הומוריסטית נוספת שיצאה באותה השנה הייתה של רוקה רוקה אלי ויצאה תחת השם "Jihad Me", הלועגת לטרוריסטים המוסלמיים. בקליפ הרשמי, שהוסר מערוץ היוטיוב שלו מספר פעמים והועלה מחדש על ידי משתמשים אחרים, "מככבים" כזמרים הראשיים טרוריסטים ותומכי טרור ידועים דוגמת אוסאמה בן לאדן, חסן נסראללה, מחמוד אחמדינז'אד ובשאר אל-אסד. כמו כן, בשנת 2013 פורסמה גרסת כיסוי של הטרוריסט הערבי-אסלאמי אוסאמה בן לאדן לשיר אשר הקים והנהיג את ארגון הטרור אל-קאעידה, והאחראי לסדרת פיגועי טרור ברחבי העולם בהם נרצחו אלפי בני אדם בהם פיגועי 11 בספטמבר.
ראובן פלדמן
ראובן פלדמן (29 בדצמבר 1899 - 7 באפריל 1990), איש ציבור ישראלי שכיהן כחבר הכנסת מטעם מפא"י.
ביוגרפיה
פלדמן נולד בקרקוב שבפולין ולמד בישיבות בעלז וגור ובמקביל למד בבית הספר הגבוה למסחר וכלכלה בקרקוב. במהלך מלחמת העולם הראשונה הפעיל תמחוי כשר עבור חיילים יהודיים. בשנת 1920 הצטרף להתאחדות "הפועל הצעיר - צעירי ציון" והחל בפעילות ציבורית, בהיותו יו"ר "תרבות" בקרקוב, חבר הוועד הגלילי של ההתאחדות בגליציה המערבית ובשלזיה וכיושב ראש "ועדת השקל" (הפועלת לגיוס כספים עבור הקונגרס הציוני) בגליציה המערבית.
בשנים 1922–1933 כיהן פלדמן כמזכיר התאחדות הפועל הצעיר - צעירי ציון בקרקוב. בשנת 1933 הוא עלה לארץ ישראל והקים חנות מכולת בדירה שכורה בתל אביב. לאחר מספר שנים עבר לעבוד כמזכיר ארגון סוחרי המכולות שליד התאחדות הסוחרים וחדל לעבוד במכלת. הוא פרסם בעיתונות מאמרים על בעיות ודרישות בעלי המכולות. בשנת 1939 הוא הוציא לאור עיתון של סוחרי המכולת בשם "המכלכל". בשנת 1939, ערב פרוץ מלחמת העולם השנייה, הוא עסק בהערכות סוחרי המכלת למצב המלחמה, כמזכיר ארגון סוחרי המכלת. בין השאר הוא הופיע בפני הוועדה לשעת חרום במשלחת של ארגון סוחרי המכולת שדרשה את שיתוף הסוחרים בקביעת המחירים, ארגן הלוואות לסוחרי המכולת ונאבק נגד הצרכניות שהתחרו בחנויות המכלת והפגיעה במסחר הפרטי. בשנים 1939–1941 הצליח לאחר מאבקים בתוך ארגוני הסוחרים להגיע למעמד מנהל ארגון סוחרי המכולת.
באוגוסט 1942 נערכה מסיבה לכבוד קבלתו סמיכה לרבנות. באוגוסט 1945 הוכתר פלדמן לרב של בית הכנסת בשכונת מונטיפיורי בתל אביב. בהמשך עבר לכהן כרב בבית הכנסת "תפארת ראובן".
בבחירות לאספה המכוננת בתחילת 1949 הוא נמנה עם תומכי החזית הדתית המאוחדת.
משנבחר לחבר הכנסת השנייה פוטר פלדמן מתפקידו בארגון סוחרי המכלת על ידי התאחדות הסוחרים. פלדמן דחה את הודעת הפיטורים וטען שרק הארגון של סוחרי המכולת יחד לדון בעניין, אולם לאחר מספר שבועות הוא פרש והקים ארגון סוחרים מתחרה, בשם איחוד הסוחרים הזעירים. לצד האיחוד הוקם "אוצר הסוחר" שהעניק הלוואות לעמיתי הארגון. ביולי 1952 פרסם פלדמן שהשיג מהממשלה הבטחה להגדלת מתח הרווחים של סוחרי המכלת. למרות זאת, ארגון הסוחרים שלו לא התרומם והקיף רק מיעוט קטן של בעלי המכולות. ביולי 1953 פורסם שפלדמן הצליח להעלות את הרווח של מוכרי הסיגריות.
הוא כיהן בכנסת בוועדת הכלכלה ובוועדת הכנסת. בשנת 1953 הוא מונה, במקביל לכהונתו בכנסת, ליושב ראש הוועדה לסידור קונסטרוקטיבי של העולים החדשים. לפלדמן נתנה חופש הצבעה בענייני דת והוא הצביע עם הדתיים בעד חוק החזיר ותמך בחוק הדיינים.
לקראת הבחירות לכנסת השלישית נדחק פלדמן למקום ה-57 ברשימת מפא"י. לאחר שעזב את הכנסת המשיך בפעילות ארגון הסוחרים שהקים. הוא עסק בשתדלנות בעניינים שונים של בעלי המכולות. בשנת 1958, בעקבות הקמת המרכול הראשון של שופרסל בישראל הוא הקים לצד הארגון חברה לאספקה לחנויות מכולת. איחוד הסוחרים בראשותו גם מחה נגד המיסים הגבוהים המושתים על הסוחרים. ביוני 1964 הוא יצא עם אשתו לארצות הברית בשליחות האיחוד לתערוכה בינלאומית.
בעיתון חרות הוזכר פלדמן יחד עם רחמים כלנתר כמי שמכרו את עקרונותיהם תמורת כיסא, ונזרקו על ידי מפא"י לאחר שכבר לא היה צורך בהם.
פלדמן עמד בראש ארגון יוצאי קרקוב בישראל.
ונטספילס
ונטספילס (בלטבית: Ventspils; בגרמנית: Windau, וינדאו; ביידיש: ווינדוי) היא העיר השישית בגודלה בלטביה. היא שוכנת בצפון-מערב לטביה, לחוף הים הבלטי, בשפכו של נהר הוונטה, במחוז ההיסטורי קורלנד. בתחילת המאה ה-14 הוקם באזור מבצר של המסדר הליבוני ובשנת 1378 היישוב קיבל זכויות עיר. נמל ונטספילס, הנחשב לגדול במדינה ולאחד העמוסים בים הבלטי מבחינת היקף שינוע המטענים, מהווה נמל חשוב לייצוא נפט ופחם מרוסיה. בעיר משחקות קבוצת כדורגל וקבוצת כדורסל מקומיות.
יהודים
בשנות השלושים של המאה העשרים חיו בוונטספילס כ-1,000 יהודים, שהיוו כשמונה אחוזים מתושבי העיר. באוגוסט 1940 עברה העיר לשלטון סובייטי. בתקופה זו הגימנסיה היהודית בעיר נסגרה, הפעילות הציבורית של היהודים בה שותקה, ועסקי היהודים הולאמו.
הגרמנים כבשו את ונטספילס ביולי 1941, וריכזו את יהודיה בגטו, בו הוטלו עליהם גזירות שונות, ובוצעו בהם מעשי התעללות והשפלה פומביים. עד אוקטובר 1941 רצחו הגרמנים והלטבים את כל יהודי העיר.
ערים תאומות
הערים התאומות של ונטספילס הן:
פונטה דלגדה
היסטוריה
באופן דומה הוציא המלך ז'ואאו השלישי ב-2 באפריל 1546 צו המעניק לפונטה דלגדה מעמד של עיר לאחר שוילה פרנקה נהרסה ברעידת אדמה בשנת 1522.
עם תחילת המאה ה-20 היה מעמדה של העיר גבוה. היא הייתה העיר השמינית בגודלה בפורטוגל ולמרות ירידת החשיבות של הייצור החקלאי עדיין הייתה חשיבותה באיים האזוריים גדולה. ביוני 1975 לאחר מהפכת הציפורנים התחולל בעיר מאבק של חוגי ימין שהוביל לאחר מכן למעשי טרור מצדם של חוגים בדלנים מהאיים האזוריים.
אקלים
האקלים בפונטה דלגדה כמו בכל האיים האזוריים מושפע מזרם הגולף המאפשר תנודות קלות בלבד בטמפרטורות. הטמפרטורות נעות במהלך השנה בין 12 ל-25 מעלות צלזיוס והאקלים הוא ים תיכוני טיפוסי. זרם הגולף הוא גם הסיבה למזג האוויר הבלתי יציב במהלך עונות המעבר ועקב כך חיזוי מזג האוויר ברמה היומיומית בעונות אלה הוא קשה מאוד.
כלכלה
נמל התעופה של פונטה דלגדה מהווה את שער הכניסה הראשי לאיים האזוריים והבסיס לחברות תעופה מקומיות. העיר מהווה מרכז ממשלתי, מסחרי וכלכלי חשוב מאוד. מרכזיהן של חברות רבות באיים האזוריים שוכנים בעיר. העיר מהווה גם מרכז לתיירות ובתי המלון בעיר תופסים חלק ניכר מהיקף הפעילות של הענף באיים. העיר היא גם מרכז התקשורת של האיים ויוצאים בה לאור כמה עיתונים.
בית הקברות היהודי בסטארה זאגורה
בית הקברות היהודי בסטארה זאגורה (בבולגרית: Еврейскo гробища на Стара Загора) היה בית קברות יהודי אשר שכן בפאתי העיר סטארה זאגורה במרכז בולגריה. בית העלמין הוקם ככל הנראה במהלך המאה ה-18 ונהרס ב-1970. כ-40 מצבות מבית הקברות ניצלו מהריסה בזכות פעולותיו של מנהל מוזיאון ההיסטוריה של העיר, והן הובאו והונחו בחצר המוזיאון והגן הציבורי הסמוך.
הקהילה היהודית
קהילה מאורגנת מתועדת בעיר בתחילת המאה ה-17. ב-1835, לאחר חורבן העיר אדירנה בשריפה הגיעו משפחות רבות לסטארה זאגורה והתיישבו בה. עם התרופפות שליטת העות'מאנים באזור החלו התנכלויות רבות ליהודים, מצד תושבי העיר ונציגי השלטון המקומי. בראשית המאה ה-20 נכללה הקהילה ברשימת 34 הקהילות המאורגנות בבולגריה ומנתה כ-600 נפשות. ב-1939 טרום מלחמת העולם השנייה נמנו בעיר כ-1,000 יהודים. ב-15 ביוני 1943, גורשו יהודים מהעיר לערי השדה והכפרים הסמוכים והורשו לחזור רק לאחר שחרור בולגריה על ידי הצבא האדום. במהלך העלייה ההמונית לישראל עלו אליה מרבית יהודי העיר. ב-1949 התגוררו בסטארה זאגורה 110 יהודים. בראשית המאה ה-21 נמנו בעיר כמה עשרות יהודים.
בית הקברות
בית הקברות הוקם ככל הנראה במהלך המאה ה-18 בפאתי העיר, והקבורה בו נמשכה עד 1950, מועד בו הסתיים גל העלייה לישראל. בשנה זו הופקע ונהרס חלק משטח בית הקברות לצורך הקמת מתחם תחנת הרכבת של סטארה זאגורה. במהלך שנות ה-60 של המאה ה-20 נמשכו בהדרגה פעולות ההריסה עד להשלמתן ב-1970.
קיווי (פרי)
קיווי (שם מדעי: Actinidia chinensis) הוא פרי אכיל ממשפחת האקטינידיים בסדרת האברשאים ומקורו בדרום סין, שם הוא מהווה פרי לאומי. הקיווי הוא צמח מטפס וצורתו אובלית וגודלו כשל ביצה קטנה.
צבעו החיצוני חום ומרקם קליפתו שעיר, צבעו הפנימי ירוק או צהוב וגרעיניו שחורים. לרוב מקלפים את הקליפה החומה לפני האכילה אם כי יש הנוהגים לאוכלו עם קליפתו העשירה בסיבים תזונתיים. מרקמו הפנימי רך וטעמו מתואר לפעמים כשילוב של תות שדה, בננה ואננס.
גידול ושיווק מסחרי
הפרי מוסחר לראשונה, בשנת 1959, על ידי חברה ניו זילנדית בשם Turners and Growers, שהניחה כי השם דומדמנית סינית לא יתקבל בעין יפה במערב, עקב המלחמה הקרה. תחילה הוצע לשנות את שם הפרי ל-Melonette, אך הצעה זו נדחתה במהרה על ידי החברה המייבאת, Ziel Company. לאחר מכן הוצע, על ידי חברת Turners and Growers, לקרוא לפרי קיווי (Kiwifruit) על שם הציפור הלאומית של ניו זילנד, הקיווי, הדומה לפרי בצבעה ובצורתה.
שמו המקורי של הפרי בשפה הסינית, אותו החליפו הניו זילנדים עת התחילו לגדלו בארצם בראשית המאה ה-20, היה yáng táo (בתרגום חופשי: אפרסק שמשי). כיום, לפרי מספר שמות רשמיים, כשהשם הנפוץ ביותר הוא qí yì guǒ (בתרגום חופשי: הפרי הקסום), שכן השם הסיני דומה במידה מסוימת לשם קיווי.
כיום משווקת החברה את הפרי תחת המותג Zespri מכיוון שהחל משנת 2005 השם קיווי איננו עוד סימן מסחרי.
בשנת 1999 הצליחה חברה ניו זילנדית ליצור קיווי שצבעו הפנימי הוא צהוב המכונה קיווי זהוב או "Chinabelle". לצורך הפיתוח ביצעה החברה הכלאות בין זן סיני של קיווי קטנים מאוד וצהובים לבין הקיווי הירוק הסטנדרטי, כיום צובר הפרי החדש תאוצה וצריכתו בעולם הולכת וגדלה.
כיום מגדלים פרי זה בכל העולם, לרבות בישראל. קטיף הקיווי מתבצע במהלך חודש אוקטובר והוא משווק עד חודש מאי בשנה העוקבת.
בישראל מגדלים שני זנים של קיווי, זן "ברונו" ("Bruno"), שגדל בעיקר ברכס תפן וזן "היווארד" ("Hayward"), שגדל בגליל העליון וברמת הגולן.
בשנים האחרונות נעשו ניסיונות לגדל בארץ זנים חדשים כמו "Chinabelle" (קיווי זהוב) או קיווי מזן "היווארד" שמבשיל מוקדם יותר, בשלהי הקיץ.
תזונה
כ-100 גרם קיווי מכילים כ-100 מ"ג ויטמין C, המהווה את כל כמות הוויטמין C המומלצת ליום. הקיווי הוא גם מקור מצוין לאשלגן. כמו כן מכיל הקיווי גם חלבונים, ברזל, סידן, מגנזיום, זרחן, אבץ וויטמינים מסדרת ה-B.
יתרון נוסף של הקיווי בא לידי ביטוי בזמן חיי המדף הארוכים שלו, לאחר הקטיף ובמקרר, מבלי להתקלקל ולאבד את ערכיו התזונתיים.
ברקשייר
ברקשייר (באנגלית: Berkshire) הוא מחוז בדרום-מזרח אנגליה, המוכר בכינויו "המחוז המלכותי" בשל ריבוי בתי המגורים של משפחת המלוכה הבריטית בתחומיו (הבולט שבהם היא טירת וינדזור). סביב לו מצויים מחוזות אוקספורדשייר, בקינגהאמשייר, סארי, וילטשייר, המפשייר ולונדון רבתי. עיר הבירה של המחוז היא רדינג.
המחוז כולל את העמקים של אמצע נהר התמזה ואת קנט. הוא מחולק לשש רשויות יחידניות: יער ברקנל, רדינג, סלו, וסט ברקשייר, וינדזור ומידנהד. ב -1998 בוטל המחוז המינהלי עצמו, וסמכויותיו המינהליות הוקצו לשש הרשויות היחידניות.
ניקולו פיצ'יני
ניקולו פיצ'יני (באיטלקית: Niccolò Piccinni; 16 בינואר 1728 - 7 במאי 1800) היה מלחין איטלקי. הלחין בעיקר סימפוניות, מוזיקת קודש, מוזיקה קאמרית ואופרות (לפי הערכות מסוימות, כ-300 אופרות). כיום אין כמעט מי שזוכר את פיצ'יני, גם בקרב חובבי מוזיקה, אך בשעתו היה בין מלחיני האופרה הפופולריים ביותר - בייחוד אופרה בופה נאפוליטנית. מבחינה היסטורית איתרע מזלו להימצא בין גדולי הדור שקדם לו, כמו פרגולזי, לאלה שבאו אחריו, כמו דומניקו צ'ימרוזה ומוצרט.
חייו
פיצ'יני נולד בבארי ולמד אצל לאונרדו ליאו ופראנצ'סקו דוראנטה בקונסרבטוריון סאן אונופריו. על כך היה עליו להכיר תודה לבישופ של בארי כיון שאביו, אף כי היה מוזיקאי בעצמו, התנגד לכך שבנו ימשיך בדרכו המקצועית. האופרה הראשונה של פיצ'יני, Le Donne dispettose, נכתבה בשנת 1755 ובשנת 1760 הלחין ברומא את גולת הכותרת של שנות הקריירה המוקדמות שלו, La Cecchina, ossia la buona Figliuola, אופרה בופה לליברית מאת גולדוני, ש"הוצגה במשך שנתיים רצופות ברומא ועלתה על בימות ערי הבירה החשובות באירופה. אפשר לראות בה, קרוב לוודאי, את האופרה בופה הפופולרית ביותר של המאה ה-18... (עוד יותר מ)..."השפחה הגברת" של פרגולזי... (וכן)... הראשונה לתקופה חדשה, ששיאה ביצירות המופת של מוצרט."
כעבור שש שנים הזמינה המלכה מארי אנטואנט את פיצ'יני לפריז. הוא נשא לאישה בשנת 1756 את תלמידתו, וינצ'נצה סיבילה, זמרת, ולא התיר לה מעולם לעלות על הבמה לאחר נישואיהם. כל יצירותיו המאוחרות נחלו הצלחה; אבל במאי הגראנד אופרה הגו רעיון ליצור בכוונה תחילה יריבות בינו לבין גלוק בכך ששכנעו את שני המלחינים לטפל באותו נושא - "איפיגניה בטאוריס" - באותו זמן. הקהל הפריזאי התחלק לשתי מפלגות יריבות, שניהלו, בשמות "הגלוקיסטים" וה"פיצ'ינסטים", מלחמה בזויה ומבישה. "איפיגניה בטאוריס" של גלוק הוצגה לראשונה ב-18 במאי 1779. "איפיגניה" של פיצ'יני באה אחריה ב-23 בינואר 1781 ועל אף שבע-עשרה ההצגות שזכתה להן, נידונה בהמשך לנשייה. האיבה בין הקבוצות היריבות נמשכה, גם אחרי שגלוק עזב את פריז ב-1780; בהמשך נעשה ניסיון ליזום יריבות חדשה עם סאקיני. פיצ'יני נשאר פופולרי, ועם מותו של גלוק, ב-1787, הציע להקים מצבה ציבורית לזכרו - הצעה שהגלוקיסטים לא היו מוכנים לתמוך בה.
בשנת 1784 התמנה פיצ'יני לפרופסור בבית הספר המלכותי למוזיקה, אחד המוסדות שמהם נוצר הקונסרבטואר בשנת 1794. עם פרוץ המהפכה הצרפתית ב-1789 חזר פיצ'יני לנאפולי, שם התקבל תחילה במאור פנים מצד המלך פרדיננד הרביעי; אבל נישואי בתו לדמוקרט צרפתי המיטו עליו חרפה - האשימו אותו שהוא מהפכן ודנו אותו למעצר בית למשך ארבע שנים. במשך תשע השנים הבאות ידע קיום רופף ורעוע בוונציה, בנאפולי וברומא; אבל בשנת 1798 חזר לפריז, שם נהנה מקבלת פנים נלהבת מצד הקהל, אך לא מצא פרנסה. פיצ'יני מת בפאסי, בקרבת פריז. במשך חייו עבד עם גדולי הליבריתנים של תקופתו, ביניהם פייטרו מטאסטאזיו. אחרי מותו נקבע לוח זיכרון בבית שבו נולד בבארי.
הרשימה המלאה ביותר של יצירותיו מופיעה ב-Rivista musicale italiana, viii. 75. הוא חיבר יותר משמונים אופרות, ואם כי יצירתו המאוחרת מושפעת מן הבימה הצרפתית והגרמנית, הוא שייך לאסכולה האיטלקית הקונבנציונלית של המאה ה-18.
מערכת זיהוי אוטומטי
מערכת זיהוי אוטומטי (באנגלית: Automatic Identification System), הידועה בראשי תיבות AIS, היא מערכת למעקב אוטומטי הנמצאת בשימוש בכלי שיט ובשירותי בקרת תעבורת כלי שיט לצורך זיהוי ומיקום כלי שיט באמצעות תשדורות מידע אלחוטיות עם כלי שיט אחרים ותחנות בסיס של AIS. המידע ממערכת AIS משלים את המידע המתקבל ממערכת מכ"ם ימי, שהוא הכלי העיקרי למניעת התנגשויות בים.
את המידע הנמסר במערכת AIS, כגון אות הזיהוי הייחודי של כלי השיט, מיקומו, כיוון שיוטו ומהירותו, ניתן להציג על מסך טקסט ייעודי או על מפה אלקטרונית. מערכת AIS נועדה לסייע בניווט לקציני המשמרת בספינה וכן לרשויות כדי לעקוב ולנטר תנועות ימיות. מערכת AIS מכילה משדר ומקלט VHF תקני וכן מערכת לקביעת מיקום, כגון LORAN-C או GPS, וכן אמצעי חישה אלקטרוניים אחרים כגון מצפן. כלי שיט המצוידים במערכת AIS נמצאים במעקב בתחנות AIS המוצבות לאורך החוף, או באמצעות לוויינים המצוידים במקלטי AIS.
על פי האמנה הבינלאומית לבטיחות החיים בים של ארגון הימאות הבינלאומי קיימת חובה להתקין מערכת AIS בכל כלי שיט השט בנתיבים בינלאומיים בתפוסה ברוטו (GT) העולה על 300 טון, ובכל ספינות הנוסעים ללא קשר לגודלן. על פי הערכות, יותר מ-40,000 כלי שיט מצוידים במערכת AIS בסיווג A. בשנת 2007 הוכרז תקן חדש, סיווג B, למערכת המאפשר יצירת דור חדש של מערכות AIS זולות יותר. הוזלת המערכת הביא מדינות רבות לדרוש את התקנתה במאות אלפי כלי שיט נוספים. בשנת 2010 חייב האיחוד האירופי את רוב כלי השיט המסחריים בנתיבי המים הפנימיים של יבשת אירופה להתקין מערכת AIS בסיווג A. כל ספינות הדיג של מדינות האיחוד האירופי, אשר אורכן עולה על 15 מטר, חויבו עד לשנת 2014 להתקין את המערכת.
מניעת התנגשויות
AIS פותח כדי למנוע התנגשויות בין כלי שיט גדולים בים, המשייטים מחוץ לטווח של תחנות חוף. על פי התקנות הבינלאומיות למניעת התנגשויות בים, עקב המגבלות של שידורי VHF, ומכיוון שלא כל כלי השיט מצוידים במערכת AIS, המערכת מיועדת לשמש כאמצעי תצפית כדי לקבוע את מידת הסיכון של התנגשות ולא כאמצעי ניווט אוטומטי המונע התנגשות.
בעת שכלי שיט מנווט בים, המידע על התנועות והזהות של כלי שיט אחרים בקרבתו הוא חיוני לצורך קבלת החלטות בקביעת נתיב השיט המונע סכנת התנגשות עם כלי שיט אחרים או מכשולים נייחים (כגון שוניות). תצפית בעין (בין בעין בלתי מזוינת או באמצעות משקפת), תשדורות קוליות (בצופר או ברדיו), ומעקב במכ"ם, הם אמצעי הניווט הוותיקים המסייעים לבטיחות השיט.
אף שמערכת AIS מציגה רק נתונים בסיסיים ביותר בתצוגת טקסט, ניתן לשלב מידע זה עם מפה אלקטרונית, או תצוגת מכ"ם, כך שלקצין המשמרת בכלי השיט ניתן מידע משולב בתצוגה אחת.
שירות תעבורת כלי שיט
בנתיבי מים הומים ובנמלים, עשוי לפעול שירות תעבורת כלי שיט (באנגלית: Vessel Traffic Service, בר"ת VTS) אשר נועד לסייע בהכוונת בטוחה של תנועת כלי השיט. מערכת AIS מספקת מידע נוסף לשירות VTS על אופי כלי השיט ותנועתם.
ביטחון ימי
מערכת AIS מאפשרת לרשויות הביטחון לזהות כלי שיט ופעילותם בתוך וסמוך לאזור כלכלי בלעדי של המדינה. כאשר המידע המתקבל ממערכת AIS משולב עם מערכות מכ"ם קיימות, ניתן להבחין בקלות רבה יותר בין כלי שיט שונים. מערכת AIS תורמת להעלאת רמת הביטחון בזירה הימית וניתן ליישמה אף בנהרות ובאגמים.
כלי עזר לניווט
מערכת AIS יכולה אף לשדר את מיקומם ושמם של עצמים נייחים ואף לשדר את תנאי הים הנמצאים בסביבת כלי העזר, כגון מהירות זרמי ים ותנאי מזג אוויר. כלי עזר אלה עשויים להיות ממוקמים על החוף, כגון מגדלור, או בלב ים, כגון אסדה, או מצוף.
היכולת של מערכת AIS לשדר מיקום כלי עזר לניווט יצרה את המושג של "AIS מלאכותי". כך ניתן לשדר את מיקומו של סמן פיזי בים ממשדר שאינו ממוקם על הסמן עצמו. לדוגמה, תחנת חוף יכולה לשדר מיקום של עשרה מצופים הממוקמים בים, הקטנים מכדי להכיל משדר AIS. ניתן אף במערכת מיקום של אזורי סכנה בים, כגון שוניות תת-ימיות, או אוניות טבועות, גם אם אין מצוף הממוקם במקום.
חיפוש והצלה
תאום מאמצי חיפוש והצלה מחייב ידיעת מיקומם של כלי השיט המשתתפים במבצע וכן מיקום כלי שיט אחרים הנמצאים בקרבת מקום. מערכת AIS יכולה לתרום לתאום מבצעי חיפוש והצלה ולניצול טוב יותר של כלי השיט המשתתפים בהם. המערכת מאפשרת אף מיקום משדר AIS על מטוסים המשתתפים במבצעים כאלה. החל משנת 2009 משווקת מערכת המשלבת מערכת AIS במשדר מצוקה ימי (Global Maritime Distress Safety System, GMDSS) והחל משנת 2010 קיים תקן בינלאומי למכשיר זה.
חקירת תאונות
מידע ממערכות AIS הנקלט בתחנות שירות תעבורת כלי שיט משמש כלי חשוב לחקירת תאונות ימיות מכיוון שניתן להפיק ממנו נתונים מדויקים על הזמן, הזהות, המיקום, הכיוון, המהירות, ושיעור הפניה של כלי שיט, לעומת מידע פחות מפורט המתקבל ממכשיר מכ"ם.
ניתן לקבל מידע מדויק אף יותר על כלי השיט מתוך "קופסה שחורה", אם קיימת כזו על כלי השיט, כיוון שזו מקליטה אף את התשדורות הקוליות שנעשו ואת תצוגת המכ"ם סמוך למועד התאונה. אולם המידע בקופסאות שחורות מוגבל בדרך כלל להקלטה של 12 שעות בלבד, על פי דרישות IMO.
מסרים בינאריים
שבעה סוגי מסרים בינאריים במערכת AIS מספקים "מסרים ליישומים ספציפיים" (Application Specific Messages, ASM), המאפשרים ל"רשויות המוסמכות" להגדיר מסרים נוספים במערכת AIS. מסרים אלה יכולים להיות משודרים לכתובת מסוימת, אף שאינם מקודדים וניתן לפענחם בכל מקלט.
אחד השימושים הראשונים ב-ASM נערך בנתיב המים סנט לורנס כדי לספק מידע לכלי שיט על עומק המים, סדר הכניסה לתאי השיט ומזג אוויר. רשות תעלת פנמה עושה שימוש במסר מסוג 8 כדי לספק לכלי שיט מידע על גשם בתעלה ותנאי רוח בתאי השיט. בשנת 2010 פרסם ארגון הימאות הבינלאומי את חוזר 289 המגדיר את השימושים למסרים ליישום ספציפי.
רשתות מחשוב
קיימות מספר תוכנות מחשב שנוצרו לצורך עיבוד נתוני AIS. חלק מן התוכנות, כגון ShipPlotter ו-Gnuais נועדו להמיר את השידור הקולי ממקלט VHF העובד בתדרי AIS (ערוץ 87 ב- MHz 161.975 וערוץ 88 ב-MHz 162.025) למידע AIS.
חלק מן התוכנות נועדו לאפשר שידור מחדש של מידע AIS לרשת מקומית או עולמית (דרך TCP או UDP)) ובכך לאפשר לציבור, או למנויים רשומים, לעקוב אחר תנועות כלי שיט באינטרנט. חלק מן התוכנות מציגות מידע AIS המתקבל באמצעות מקלט AIS ייעודי על גבי תצוגת מפה אלקטרונית.
מגבלות טווח ומעקב לווייני
טווח השידור של משדרי AIS על כלי שיט איננו אחיד, אולם משדר AIS טיפוסי משדר לטווח אופקי של עד 74 ק"מ. טווח השידור האנכי גדול יותר ומגיע עד 400 ק"מ לחלל, שהוא גובה מסלול תחנת החלל הבינלאומית.
סקירה כללית
מכשירי AIS משדרים באופן אוטומטי מידע על מיקומם, מהירות תנועה ונתונים נוספים, בפרקי זמן קבועים מראש באמצעות משדר VHF המהווה חלק מן המערכת. המידע המשודר נאסף מחיישני ניווט המותקנים בכלי השיט וכוללים מקלט מערכת ניווט לוויינית, ומצפן גירוסקופי. מידע נוסף, כגון שם כלי השיט, ואות הקריאה ב-VHF מתוכנתים במערכת בעת התקנתה ואף הם משודרים באופן קבוע. אותות השידור נקלטים במקלטי AIS, שאף הם מהווים חלק מן המערכת, בכלי שיט ובתחנות בסיס על היבשה. את המידע שנקלט ניתן להציג על מסך המכשיר, או על מפה אלקטרונית, וממנו ניתן ללמוד על מיקום כלי שיט אחרים באזור.
התקן שנקבע למערכת AIS מורכב ממספר תתי-תקנים, המכונים "סוגים" ומתייחסים למספר סוגי מוצרים. המפרט לכל סוג מוצר מכיל פירוט של הדרישות הטכניות המבטיחות כי המוצר ישתלב באופן מהימן במערכת העולמית של AIS. סוגי המוצרים העיקריים במערכת AIS הם:
סיווג A
משדר-מקלט AIS המותקן על כלי שיט ופועל בשיטת STDMA. המערכת מיועדת לכלי שיט מסחריים גדולים. שיטת השידור מקנה עדיפות לשידורי AIS הפועלים בשיטת STDMA. תדירות השידורים היא מדי מספר שניות. עוצמת השידור היא 12W. המערכת מסוגלת לקלוט שידורי AIS מכל סוג. למערכת חייב להיות מסך תצוגה ייעודי.
סיווג B
משדר-מקלט AIS הפועל בשיטת CSTDMA או STDMA ומיועד לכלי שיט מסחריים קטנים יותר וליאכטות. עוצמת השידור היא 2W ואין דרישה למסך תצוגה ייעודי. ניתן לחבר את המערכת למערכות ניווט אחרות ולהציג את המידע המתקבל ממנה באופן משולב על מפה אלקטרונית. תדירות השידור האופיינית היא מדי 30 שניות, אולם התדירות משתנה בהתאם למהירות כלי השיט, או להוראות המתקבלות מתחנות בסיס. המערכת קולטת את כל סוגי שידורי AIS.
הנודעת
הנודעת (באנגלית: Notorious) הוא מותחן משנת 1946 אשר בוים והופק על ידי אלפרד היצ'קוק. השחקנים הראשיים הם קרי גרנט ואינגריד ברגמן. עלילת הסרט מתארת שלושה אנשים שמערכת היחסים ביניהם עוברת תהפוכות.
עלילת הסרט
אלישיה הוברמן (אינגריד ברגמן), בתו האמריקאית של מרגל נאצי אשר הורשע, מגויסת על ידי סוכן הממשלה ט.ר דוולין (קרי גרנט) להסתנן לקבוצה של גרמנים אשר עברו לגור בברזיל אחרי מלחמת העולם השנייה.
בזמן ההכשרה שלה בריו דה ז'ניירו, אלישיה מתאהבת בדוולין. הרגשות שלו כלפיה מתונים מכיוון שהוא יודע על עברה. כאשר מורים לדוולין לשכנע את אלישיה לפתות את אלכס סבסטיאן (קלוד ריינס), אחד מחבריו של אביה וחבר בקבוצה הגרמנית, על מנת לגלות מה הוא זומם, הוא מתייסר לפני שהוא בוחר בחובה על פני אהבה. אלישיה, אשר מתמרמרת על בגידתו, מתחתנת בסופו של דבר עם אלכס.
אלישיה מספקת את המידע הנדרש למפעיליה האמריקאיים, אך באותו זמן מתחיל אלכס בעלה לחשוד בה, והוא מגלה לבסוף שהיא סוכנת אמריקאית. לאלכס נוצרה בעיה: הוא חייב להשתיק את אלישיה, אך הוא לא יכול לחשוף אותה בלי להיות חשוד על ידי חבריו הנאצים. אלכס מבקש עצה מאימו, אשר מציעה שאלישיה "תמות לאט", בהדרגה על ידי רעל. הרעל מעורב בקפה של אלישיה והיא נופלת למשכב במהירות. דוולין חושד כאשר אלישיה פוגשת בו ואומרת לו שבסך הכל יש לה חמרמורת, אך היא בכל זאת מראה סימנים של מחלה רצינית. הוא נבהל כאשר היא לא מופיעה לפגישה הבאה שלהם. הוא מגיע לביתו של בעלה, אלכס, ונושא אותה בזרועותיו מחוץ לביתו, כאשר כל החברים בקבוצת הגרמנים צופים. הוא משאיר את אלכס לרחמיהם של "חבריו", אשר חושדים לאחר הפרידה המוזרה של אלישיה.
דגל כווית
דגל כווית אומץ ב-7 בספטמבר 1961 והונף באופן רשמי בפעם הראשונה ב-24 בנובמבר 1961.
מקורה של משמעות צבעי הדגל הוא בשיר של צאפי א-דין אל-האלי: כמו כן אלו גם צבעי הלאומיות הכלל-ערבית
כללי הצגת הדגל:
אגם שרברוק (קולומביה הבריטית)
אגם שרברוק (באנגלית: Sherbrooke Lake) הוא אגם הממוקם בהרי הרוקי הקנדיים בשטח הפארק הלאומי יוהו, בקולומביה הבריטית שבקנדה. נחל שרברוק (Sherbrooke Creek) זורם אל האגם, ומנקז את מימיו. ממערב לאגם מצוי הר אוגדן (שגובו 2,695 מטרים); מצפון לאגם מצוי הר ניילס (שגובהו 2,972 מטרים); וממזרח לאגם מצויה פסגת פאג'ט.
אל האגם ניתן להגיע בשביל שמתחיל בדרך המהירה הטרנס-קנדית בסמוך לאגם ואפטה. מאגם שרברוק מתחיל שביל ההליכה המגיע לשדה הקרח ואפוטיק, ולבקתת סקוט דאנקן. השביל, באורך של 5.1 ק"מ, משמש בעיקר לטיולים רגליים, הליכה וצפרות ומשמש בצורה הטובה בחודשים יוני עד ספטמבר.
יואן גופראן
קריירת המועדונים
גופראן החל את הקריירה שלו בקבוצת כדורגל מעיר הולדתו בשם הכוכב האדום פריז, וב-2001 עבר למחלקת הנוער של קן. לאחר שנתיים בקבוצת הנוער של קן, הוא קודם לקבוצה הבוגרת של המועדון בשנת 2003. בשתי עונותיו הראשונות בקבוצה הוא לא הרבה לקבל דקות משחק, ושותף בעשרה משחקים בלבד בשתיהן יחד.
בעונת הפך גופראן לשחקן מרכזי בקבוצה הבוגרת של קון, ששיחקה בליגת המשנה, שותף במדיה 32 פעמים והבקיע את שעריו הראשונים בקריירת הבוגרים. בעונת הוא הגיע לשיאו כאשר כבש 15 שערים ב-37 משחקים, והוביל את קון לעלייה לליגת העל הצרפתית. הוא זכה בתואר השחקן המצטיין של ליגת המשנה באותה עונה.
בעקבות הכישרון שהפגין, עבר גופראן בפתיחת עונת לקבוצת ז'ירונדן דה בורדו, שם הצטרף לחברו לנבחרת הצעירה של צרפת, יואן גורקוף. במדי בורדו הוא ערך את הופעת הבכורה בקריירה שלו בליגת האלופות. גופראן היה מהשחקנים המצטיינים בבורדו במהלך העונה, וסייע לקבוצתו לזכות באליפות צרפת על חשבונן של אולימפיק ליון ואולימפיק מרסיי. הוא אף כבש במחזור האחרון של העונה את השער שהבטיח לבורדו את האליפות, נגד קבוצתו הקודמת, קון, כאחד משני שערי ליגה שלו בעונה זו. הוא זכה עם בורדו גם בגביע הליגה הצרפתית.
בינואר 2013 חתם בניוקאסל יונייטד. ערך את הופעתו הבכורה בקבוצה ב-29 בינואר נגד אסטון וילה בניצחון 1–2.
נבחרת לאומית
בין השנים 2005 ו-2008 שיחק גופראן בקביעות בנבחרת הצעירה של צרפת. הוא העפיל עם הנבחרת לאליפות אירופה עד גיל 21 ב-2006, וסייע לה לעלות לחצי גמר הטורניר, תוך שהוא כובש במסגרתו שער אחד. במוקדמות אליפות אירופה של 2007 הוא העפיל עם הנבחרת עד לשלב הפלייאוף, שם היא הפסידה לנבחרת ישראל ולא העפילה לאליפות עצמה. בסך הכול ערך גופראן 22 הופעות במדי נבחרת זו וכבש שלושה שערים.
צמיגות
צְמיגות היא תכונה של זורם המבטאת את התנגדות הזורם לעיוות (שינוי צורה – דפורמציה) תחת מאמץ גזירה. הצמיגות נתפסת לעיתים קרובות כסמיכות, או התנגדות למזיגה. הצמיגות מתארת את התנגדותו הפנימית של הזורם לזרימה, וניתן לחשוב עליה כעל מידה של חיכוך. לדוגמה, מתנול הוא "דליל", כלומר בעל צמיגות נמוכה, ושמן או דבש הם "סמיכים" (או צמיגים) כי יש להם התנגדות גבוהה לשינוי צורה.
צמיגות וצפיפות הן שני גדלים פיזיקליים בלתי תלויים. מבחינה מקרוסקופית, כשנוזל מסוים צפוף יותר מנוזל אחר, הנוזל הפחות צפוף יצוף על פני הנוזל היותר צפוף. כך למשל, כשנשפוך שמן על מים, השמן יצוף על פני המים, בדיוק מהסיבה ששמן פחות צפוף ממים. בשיח היומיומי "צמיגות" ו"צפיפות" לעיתים משמשים כמילים נרדפות, אך כאמור מבחינה פיזיקלית הן מהוות גדלים בלתי תלויים לחלוטין. בעוד שצפיפות מתארת את כמות החומר (מסה) ליחידת נפח, ונמדדת בקילוגרם למטר מעוקב, צמיגות מתארת את התנגדות הנוזל לזרימה, ויחידותיה הן ניוטון-שנייה למטר רבוע. למען ההבנה האינטואיטיבית: משהו שהוא יותר צפוף (=צפוף) - נוטה לשקוע, ומשהו שהוא פחות צפוף (=קלוש) - נוטה לצוף;  משהו שהוא יותר צמיג (=סמיך) - נוטה להתנגד לזרימה, ומשהו שהוא פחות צמיג (=דליל) - נוטה להתנגד פחות לזרימה. את העובדה שצמיגות וצפיפות הן גדלים בלתי תלויים ניתן לראות בדוגמה לפיה אם נשפוך כוהל למים, הכוהל יצוף על פני המים. משמע הכוהל פחות צפוף מהמים (יותר קלוש). עם זאת, הכוהל גם פחות צמיג ממים (יותר דליל). אם נשווה את דוגמת הכוהל לדוגמת השמן נראה שאין קשר בין צפיפות לצמיגות: שמן יותר צמיג ממים אך פחות צפוף מהם, ואילו כוהל פחות צמיג ממים ופחות צפוף מהם.
השפעת הצמיגות נובעת מהתנגשות חלקיקים הנעים במהירויות שונות. לדוגמה, בזרימה מעל פלטה נייחת, חלק ממולקולות הזורם באות במגע עם פני המשטח. כתוצאה מתנאי אי החלקה מתקבל, אם הפלטה נייחת אזי גם מולקולות הזורם נייחות ולמעשה מתקבלת שכבת זורם הנחה על הפלטה. כאשר "מטפסים" במעלה שכבות הזורם מעל הפלטה, רואים כי המהירות גדלה עד למהירות הזרימה המציפה הראשונית טרם המפגש בין הזורם לפלטה. עבור צינור, באופן דומה, בעקבות תנאי ההחלקה, לא ייווצרו מהירויות על דופן הצינור, ופרופיל הזרימה יבנה כך ששיא הזרימה תימצא על ציר הסימטריה של הצינור.
על אף ההגדרה הנ"ל, מקובל לומר כי נוזל ייקרא צמיג אם צמיגותו גדולה מצמיגות המים, וייקרא אידיאלי אם צמיגותו נמוכה מצמיגות המים.
אפשר להבין את מושג הצמיגות מתוך האנלוגיה בין מוצק לנוזל, אשר שניהם נשענים על כוחות בין אטומים. מתוך כך טבע ג'יימס מקסוול את המונח "fugitive elasticity" עבור צמיגות. כפי שבמוצקים דפורמציה אלסטית מתנגדת למאמצי גזירה, כך בזורמים קצב הדפורמציה בזמן מתנגד למאמצי הגזירה. ניתן לראות זאת בבירור מהגדרת קשיחות וצמיגות:
u_x=l [m]
חוק הצמיגות של ניוטון
כאשר מפעילים מאמץ גזירה על גוף מוצק, הגוף מתעוות (מתעבר) עד שהעיבור מניב כוח מנוגד, המאזן את מאמץ הגזירה המופעל, וכך מושג שיווי משקל. כאשר מופעל מאמץ גזירה על זורם, למשל כאשר רוח נושבת על פני הים, הזורם זורם, וממשיך לזרום כל עוד מופעל המאמץ. כאשר מפסיקים להפעיל את המאמץ, בדרך כלל שוככת הזרימה עקב דעיכה של אנרגיה – האנרגיה הקינטית הופכת לחום. ככל שהזורם צמיג יותר, כך גדולה יותר התנגדותו למאמץ הגזירה, וכך מהירה יותר דעיכת הזרימה.
בכל משטר זרימה, שכבות שונות נעות במהירויות שונות, ו"סמיכות" הזורם נובעת ממאמץ הגזירה שבין השכבות.
אייזק ניוטון טען שעבור זרימה אחידה, מקבילה וישרה, מאמץ הגזירה \tau בין שכבות נמצא ביחס ישר לגרדיאנט המהירויות בכיוון הניצב לשכבות. במילים אחרות – התנועה היחסית של השכבות.
יחידות צמיגות
היחידות הפיזיקליות לצמיגות במערכת יחידות מדעית (SI) הן: .
במערכת יחידות cgs יחידת הצמיגות נקראת פואז (poise) . ומקובל להציג ערך זה במאיות הפואז (cP=centi-poise) במערכת זו יחידת הצמיגות הקינמטית נקראת סטוקס (stokes): .
הצמיגות והמאמץ
ניתן לראות כיצד ערך הצמיגות משחק תפקיד ביצירת מאמצי גזירה:
תנאי השפה מקיימים את תנאי אי ההחלקה ואי החדירה: . ומתקבל הפתרון מתוך משוואות נאוויה־סטוקס: . ומאמץ הגזירה המתקבל:. כלומר, מאמץ הגזירה קבוע, וגודלו תלוי במהירות הפלטה הנעה, בגובה התעלה ובצמיגות הזורם.
סוגי צמיגות
הסימון של הצמיגות הדינמית משתנה בין האסכולות השונות: בקרב מהנדסי מכונות, מהנדסי כימיה ופיזיקאים הצמיגות תסומן בדרך כלל באות היוונית \mu, ובקרב כימאים תסומן באות היוונית \eta.
אפיון נוסף לצמיגות הוא הצמיגות הקינמטית \nu, כאשר:
גודל זה מתאר למעשה את היחס בין כוחות הצמיגות לכוחות האינרציה. באנליזה אל-ממדית משתמשים במספר ריינולדס על מנת לתאר בצורה חסרת יחידות את היחס הזה:
זרימה זוחלת (למינארית) מוגדרת על ידי, כלומר איבר הצמיגות גדול משמעותית מאיבר האנרציה ולכן הזרימה כשמה זוחלת.
דיסיפציה
תהליך בלתי הפיך במערכות תרמודינמיות המתרחש בעת מעבר אנרגיה בין צורות שונות. אובדן האנרגיה הוא תולדה של חיכוך בין שכבות הזורם הגורמים לייצור חום פנימי במערכת, ומתקשר באופן ישיר לאיבר הצמיגות.
משוואת האנרגיה הדו־ממדית, עבור מצב מתמיד:
עבור הנחת זרימה מפותחת ובלתי דחיסה איבר הדיסיפציה מתנוון לביטוי:
ניתן לראות מתוך משוואת האנרגיה כי פילוג הטמפרטורה תלוי באיבר הצמיגות המוכפל במאמצים נורמליים ובמאמצי גזירה.
זורמים לא ניוטונים
הפיתוח עבור זורם ניוטוני אינו חוק טבע אלא קירוב התופס במקרים מסוימים עבור חומרים מסוימים. (דוגמאות לחוקים דומים הם חוק הוק וחוק אוהם) כאשר צמיגות הזורם אינה תלויה במאמץ הגזירה, ניתן לומר כי מדובר בזורם ניוטוני המתקיים ע"פ חוק ניוטון לגזירה המוצג לעיל. גזים, מים וחומרים נוספים רבים מקיימים תכונות אלה ונקראים זורמים ניוטונים. עם זאת קיימים זורמים רבים בטבע שאינם מקיימים את הדרישות עבור זורמים ניוטונים ולכן קרויים זורמים לא ניוטונים.
זורמים ניוטונים משנים את צמיגותם כתלות בהרכבם ובטמפרטורה בה הם מצויים.
הבטים מולקולריים
צמיגות של מערכת מוגדרת על ידי הדרך בה מולקולות במערכת מהדדות (יוצרות אינטראקציה). אין ביטויים פשוטים ומדויקים המתארים את צמיגות הזורם ברמה המולקולרית. הביטויים המדויקים הפשוטים ביותר הם יחסי גרין קובו לצמיגות גזירה ליניארית או הביטויים של פונקציות הקורלציה בזמן טרנזיינטי שפותחו בידי אוונס ומוריס ב־1985. השימוש בביטויים אלו מצריך שימוש בסימולצית דינמיקה מולקולרית.
גזים
צמיגות בגזים נובעת בעיקר מדיפוזיה מולקולרית שמעבירה תנע בין שכבות של הזורם. התאוריה הקינטית של הגזים מנבאת טוב יותר את התנהגות הצמיגות הגזית, ובפרט:
נוזלים
הצמיגויות הדינמיות של נוזלים גבוהות בכמה סדרי גודל מאלו של גזים, באופן טיפוסי.
קיימים נוזלים בעלי צמיגות כה גבוהה, שנראים מוצקים, אך בכל זאת מסוגלים לזרום, כמו זפת. תכונה זו של הזפת נחקרת בניסוי המעבדה הפעיל הוותיק ביותר בעולם, ניסוי טיפת הזפת.
צמיגות של מוצקים
יש הטוענים כי למוצקים אמורפיים כמו זכוכית יש צמיגות, על סמך התפיסה שכל המוצקים זורמים, במידה מסוימת, תחת מאמץ גזירה. המצדדים בגישה זו טוענים כי ההפרדה בין מוצק ונוזל אינה ברורה, וכי מוצקים הם פשוט נוזלים עם צמיגות גבוהה – באופן טיפוסי גבוהה יותר מאשר 1012 Pa·s. טענה זו הוכחה באמצעות ניסוי טיפת הזפת.
אחרים טוענים כי מוצקים הם בדרך כלל אלסטיים עבור מאמצים קטנים, בעד שנוזלים אינם. אפילו אם מוצקים זורמים בלחצים גבוהים, הם מאופיינים על ידי התנהגותם בלחצים נמוכים. צמיגות עשויה לתאר מוצקים בתחום הפלסטי.
המצב נהיה מבלבל כאשר משתמשים במושג צמיגות עבור חומרים מוצקים, למשל מוצקי מקסוול, כדי לתאר את הקשר שבין המאמץ וקצב העיבור, במקום קצב הגזירה.
ניתן לפתור את רובן של הבחנות אלו באמצעות שימוש במשוואות הקונסטיטוטיביות של החומר, אשר מתחשבות בהתנהגות הצמיגה וגם בהתנהגות האלסטית שלו. חומרים שעבורם שתי התנהגויות אלו חשובות בתחום מסוים של עיבורים וקצבי עיבור נקראים ויסקואלסטיים.
בארודונטלגיה
בארודונטלגיה היא כאב שיניים הנגרם משינוי בלחץ האטמוספירי, למשל במהלך טיסה, צלילה, או טיפול בתא לחץ.
אפידמיולוגיה
בחיל האוויר הישראלי נמדדה היארעות של כמעט מקרה בארודונטלגיה אחד על כל 100 שנות-טיסה. 8.2% מטייסי חיל האוויר הישראלי דיווחו על מקרה אחד לפחות של בארודונטלגיה בטיסה במהלך הקריירה התעופתית שלהם .
מהלך קליני
בדרך כלל הכאב חולף מיד עם התייצבות הלחץ האטמוספירי, אך לעיתים נדרשים לשם כך מספר שעות או מספר ימים.
אטיולוגיה
מחקרים הראו, שכאב זה מופיע רק כאשר ישנה מחלה בשיניים, בחניכיים או בגת הלסת העליונה (סינוס). כמעט כל מחלה בחלל הפה עלולה לגרום לכאב זה: עששת, דלקת חניכיים, שחזור דנטלי לקוי, דלקת מוך השן, שן כלואה, דלקת גת הלסת העליונה (סינוסיטיס) ועוד.
לנקסטר (לנקשייר)
לנקסטר (באנגלית: Lancaster) היא עיר ומועצה מקומית במחוז לנקשייר שבצפון-מערב אנגליה. העיר, השוכנת סמוך לנהר לון, היא עיר מרכזית במחוז לצד הבירה פרסטון, ומשמה נגזר שם המחוז, כמו גם שמו של בית לנקסטר. מקורה של דוכסות לנקסטר, בראשה עומד צ'ארלס השלישי, מלך הממלכה המאוחדת, הוא באזור זה.
יורופ
יורופ (Europe – אירופה) היא להקת גלאם מטאל והארד רוק משוודיה.